
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1472 


22 Νοεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 41540/Γ Κ.Π.Σ. 275/8.12.2000 κοι¬ 
νής υπουργικής απόφασης. 1 

Αμοιβή Επιτροπής Εμπειρογνωμόνων που συνέβαλε 
στη μελέτη της Γνώμης Πρωτοβουλίας της ΟΚΕ 
επί της Κοινοτικής Πρωτοβουλίας του Γ' ΚΠΣ 
«ΕηυαΙ». 2 

Αμοιβή Επιτροπής Εμπειρογνώμονα που συνέβαλε 
στην επεξεργασία της Γ νώμηςτης ΟΚΕ επί του σχε¬ 
δίου Νόμου του Υπουργείου Περιβάλλοντος, Χω¬ 
ροταξίας και Δημοσίων Έργων με θέμα «Μεταφο¬ 
ρά Συντελεστή Δόμησης και Ρυθμίσεις άλλων θε¬ 


μάτων» αρμοδιότητας του ΥΠΕΧΩΔΕ. 3 

Αμοιβή Επιτροπής Εμπειρογνωμόνων που συνέβαλε 
στην επεξεργασία της Γνώμης Πρωτοβουλίας 
της Ο.Κ.Ε. και της Κοινοτικής Πρωτοβουλίας 
ίθαάθΓ. 4 

Αμοιβή Επιτροπής Εμπειρογνωμόνων που συνέβαλε 
στην επεξεργασία της Γνώμης της Ο.Κ.Ε. επί του 
Ε.Π. του Γ' Κ.Π.Σ. με θέμα «Αλιεία 2000 - 2006». 5 


Συγκρότηση ομάδας εργασίας για τη μελέτη και εισή¬ 
γηση μέτρων σχετικών με την ασφάλεια και λει¬ 
τουργία των Δικαστικών και Ιατροδικαστικών Υπη¬ 
ρεσιών, των Ολυμπιακών πόλεων, της Κ.Υ.Υ.Δ. και 
των Καταστημάτων Κράτησης κατά τη διάρκεια 


των Ολυμπιακών Αγώνων. 6 

Ίδρυση Εκκλησιαστικού Φιλανθρωπικού Ιδρύματος με 
την επωνυμία «ΓΕΝΙΚΟ ΦΙΛΟΠΤΩΧΟ ΤΑΜΕΙΟ I. 
ΜΗΤΡΟΠΟΛΕΩΣ ΑΡΚΑΛΟΧΩΡΙΟΥ, ΚΑΣΤΕΛΛΙΟΥ 
ΚΑΙ ΒΙΑΝΝΟΥ». 7 

Συγκρότηση Τεχνικής Υπηρεσίας I. Μητροπόλεως Αρ- 
καλοχωρίου, Καστελλίου και Βιάννου. 8 


ΑΠΟΦΑΣΕΙ Σ 

Αριθ. 13078/ΕΥΣ 4364 (1) 

Τροποποίηση της 41540/Γ Κ.Π.Σ. 275/8.12.2000 κοινής 
υπουργικής απόφασης. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ137/Α) όπως συμπληρώθηκε με 
το άρθρο 27του Ν. 2081/92 (ΦΕΚ 154/Α) και αντικαταστά- 
θηκεμετοάρθρο 1 παρ.2ατου Ν. 2469/97 (ΦΕΚ38/Α). 

2. ΤηνΔΙΌΕ/37610/31.10.2001 κοινή απόφαση του Πρω¬ 
θυπουργού και του Υπουργού Εθνικής Οικονομίας «Κα¬ 
θορισμός αρμοδιοτήτων του Υφυπουργού Εθνικής Οικο¬ 
νομίας Χρήστου Πάχτα» (ΦΕΚ 1485/Β/31.10.2001). 

3. Την 1100383/1330/Α0006 κοινή απόφαση του Πρω¬ 
θυπουργού και του Υπουργού Οικονομικών «Καθορισμός 
αρμοδιοτήτων των Υφυπουργών Οικονομικών» (ΦΕΚ 
1485/Β/31.10.2001). 

4. Τη ΔΙΔΚ/Φ1/2/22875 κοινή απόφαση του Πρωθυ¬ 
πουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης «Καθορισμός αρμοδιοτήτων 
των Υφυπουργών Εσωτερικών, Δημόσιας Διοίκησης και 
Αποκέντρωσης» (ΦΕΚ 1480/Β/31.10.2001). 

5. Τον Νόμο 2860/2000 (ΦΕΚ 251/Α') και ειδικότερα το 
άρθρο 7 και τα άρθρα 4,5 και 6. 

6. Τον Κανονισμό (ΕΚ) 1260/1999 του Συμβουλίου της 
21.6.1999. 

7. Το Κ.Π.Σ. 2000 - 2006 και ειδικότερα το Περιφερειακό 
Επιχειρησιακό Πρόγραμμα Νοτίου Αιγαίου, το οποίο υπο¬ 
βλήθηκε στην Επιτροπή ΕΚ, την αρμοδιότητα διαχείρισης 
και εφαρμογής του οποίου έχει η Περιφέρεια Νοτίου Αι¬ 
γαίου. 

8. Την 35256/17.10.2001 (ΦΕΚ 1352/τ. Β/17.10.2001), 
κοινή υπουργική απόφαση όπως αυτή τροποποιήθηκε με 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


την 154934/ΕΥΣ 1274/21.3.2002, για τη Σύσταση Ειδικής 
Υπηρεσίας Συντονισμού της Εφαρμογής των επιχειρη¬ 
σιακών προγραμμάτων. 

9. Την 41540/Γ Κ.Π.Σ. 275/8.12.2000 κοινή υπουργική 
απόφαση περί Σύστασης στην Περιφέρεια Νοτίου Αιγαίου 
Ειδικής Υπηρεσίας με τίτλο «Υπηρεσία Διαχείρισης Επιχει¬ 
ρησιακού Προγράμματος Νοτίου Αιγαίου»(ΦΕΚ 1501 /Β'). 

10. Το γεγονός ότι από την παρούσα απόφαση δεν προ- 
καλείται πρόσθετη δαπάνη σε βάρος του Κρατικού Προ¬ 
ϋπολογισμού. 

11. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ 57/Α'), 
αποφασίζουμε: 

Τροποποιείται η παράγραφος 3 του άρθρου 4 της ΚΥΑ 
41540/Γ Κ.Π.Σ. 275/8.12.2000, ως εξής: 

«Για την αποτελεσματικότερη λειτουργία της Υπηρε¬ 
σίας Διαχείρισης Επιχειρησιακού Προγράμματος Νοτίου 
Αιγαίου και ειδικότερα όσον αφορά τις αρμοδιότητες της 
μονάδας Β' Παρακολούθησης και Διαχειρίσεις που περι- 
γράφονται στα σημεία Ια, 1β, 1γ, 1ε, Ιστ, 3,4 καιδτηςπα- 
ραγράφου Β του άρθρου 3, μέχρι 5 άτομα από το παρα¬ 
πάνω προσωπικό της θα είναι εγκατεστημένο στην έδρα 
του νομού Δωδεκανήσου». 

Τα λοιπά άρθρα της 41540/Γ’Κ.Π.Σ. 275/8.12.2000 κοι¬ 
νής υπουργικής απόφασης παραμένουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

X. ΠΑΧΤΑΣ - Γ. ΦΛΩΡΙΔΗΣ ΣΤΑΥΡΟΣ ΜΠΕΝΟΣ 
-♦- 

Αριθ. 212870/ΔΕΚΟ 1222 (2) 

Αμοιβή Επιτροπής Εμπειρογνωμόνων που συνέβαλε στη 
μελέτη της Γνώμης Πρωτοβουλίας της ΟΚΕ επί της 
Κοινοτικής Πρωτοβουλίας του Γ ΚΠΣ «ΕςυαΙ». 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την 34710/ΔΕΚΟ 1509/11.10.1999 (ΦΕΚ1930/Β/ 
26.10.1999) απόφαση των Υπουργών Εθνικής Οικονομίας 
και Οικονομικών «Κανονισμός Αμοιβών, αποζημίωσης με¬ 
λών και Προέδρου λοιπών δαπανών και γενικής διαχείρι¬ 
σης πόρων προμηθειών και ανάθεσης εκτέλεσης εργα¬ 
σιών κάθε είδους της Οικονομικής Κοινωνικής Επιτρο¬ 
πής». 

2. Το άρθρο 16 παράγραφος 2 της ανωτέρω απόφασης. 

3. Τα πρακτικά της 255ης Συνεδρίασης της 21.12.2001, 
της Εκτελεστικής Επιτροπής της ΟΚΕ, για τον καθορισμό 
αμοιβής των εμπειρογνωμόνων. 

4. Το 8150/3735/Ξ της 6.9.2002 έγγραφο της ΟΚΕ. 

5. Την 1100383/1330/Α/0006/31.10.2001 (ΦΕΚ 1485/Β) 
απόφαση ανάθεσης αρμοδιοτήτων του Υπουργού Οικο¬ 
νομικών στους Υφυπουργούς Οικονομικών. 

6. Το γεγονός ότιγιατηνπροκαλούμενη δαπάνη ύψους 
2.201,01 ευρώ υπάρχει πίστωση στον κωδικό 0414 «αμοι¬ 
βές εμπειρογνωμόνων και ορκωτών ελεγκτών» του προϋ¬ 
πολογισμού της ΟΚΕ, αποφασίζουμε: 


Την έγκριση της αμοιβής της επιτροπής των εμπειρο¬ 
γνωμόνων αποτελούμενη από τους Τ. Παπαδόγαμβρο, Α. 
Πλευράκη και την Αν. Κουτσιβίτου, που συνέβαλε στην με¬ 
λέτη της Γνώμης Πρωτοβουλίας της ΟΚΕ επίτης Κοινοτι¬ 
κής Πρωτοβουλίας του Γ ΚΠΣ «ΕηυαΙ». 

Η αμοιβή ανέρχεται στο ποσό των δύο χιλιάδων διακο- 
σίων ενός ευρώ (2.201,01) ήτοι επτακόσια τριάντα τρία 
ευρώ και εξήντα επτά λεπτά (733,67) έκαστος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

-♦- 

Αριθ. 212877/ΔΕΚΟ 1224 (3) 

Αμοιβή Επιτροπής Εμπειρογνώμονα που συνέβαλε στην 
επεξεργασία της ΓνώμηςτηςΟΚΕεπίτου σχεδίου Νό¬ 
μου του Υπουργείου Περιβάλλοντος, Χωροταξίας και 
Δημοσίων Έργων με θέμα «Μεταφορά Συντελεστή 
Δόμησης και Ρυθμίσεις άλλων θεμάτων» αρμοδιότη¬ 
τας του ΥΠΕΧΩΔΕ. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την 34710/ΔΕΚΟ 1509/11.10.1999 (ΦΕΚ1930/Β/ 
26.10.1999) απόφαση των Υπουργών Εθνικής Οικονομίας 
και Οικονομικών «Κανονισμός Αμοιβών, αποζημίωσης με¬ 
λών και Προέδρου λοιπών δαπανών και γενικής διαχείρι¬ 
σης πόρων προμηθειών και ανάθεσης εκτέλεσης εργα¬ 
σιών κάθε είδους της Οικονομικής Κοινωνικής Επιτρο¬ 
πής». 

2. Το άρθρο 16 παράγραφος 2 της ανωτέρω απόφασης. 

3. Τα πρακτικά της 268ης Συνεδρίασης της 15.4.2002, 
της Εκτελεστικής Επιτροπής της ΟΚΕ, για τον καθορισμό 
αμοιβής των εμπειρογνωμόνων. 

4. Το 8150/3732/Ξτης 6.9.2002 έγγραφο της ΟΚΕ. 

5. Την 1100383/1330/Α/0006/31.10.2001 (ΦΕΚ 1485/Β) 
απόφαση ανάθεσης αρμοδιοτήτων του Υπουργού Οικο¬ 
νομικών στους Υφυπουργούς Οικονομικών. 

6. Το γεγονός ότιγιατηνπροκαλούμενη δαπάνη ύψους 
733,67 ευρώ υπάρχει πίστωση στον κωδικό 0414 «αμοι¬ 
βές εμπειρογνωμόνων και ορκωτών ελεγκτών» του προϋ¬ 
πολογισμού της ΟΚΕ, αποφασίζουμε: 

Την έγκριση της αμοιβής της επιτροπής του Εμπειρο¬ 
γνώμονα Ηλία Μήτσιου που συνέβαλε στην επεξεργασία 
της Γνώμης της ΟΚΕ επί του σχεδίου Νόμου του Υπουρ¬ 
γείου Περιβάλλοντος, Χωροταξίας και Δημοσίων Έργων 
με θέμα» Μεταφορά Συντελεστή Δόμησης και Ρυθμίσεις 
άλλων θεμάτων αρμοδιότητας του ΥΠΕΧΩΔΕ». 

Η αμοιβή ανέρχεται στο ποσό των επτακοσίων τριάντα 
ευρώ και εξήντα επτά λεπτών (733,67). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

Αριθ. 212874/ΔΕΚΟ 1221 (4) 

Αμοιβή Επιτροπής Εμπειρογνωμόνων που συνέβαλε στην 
επεξεργασία της Γνώμης Πρωτοβουλίας της Ο.Κ.Ε. 
και της Κοινοτικής Πρωτοβουλίας Ι.Θ3οΙθγ. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την 34710/ΔΕΚΟ 1509/11.10.1999 (ΦΕΚ1930/Β/ 
26.10.1999) απόφαση των Υπουργών Εθνικής Οικονομίας 
και Οικονομικών «Κανονισμός Αμοιβών, αποζημίωσης με¬ 
λών και Προέδρου λοιπών δαπανών και γενικής διαχείρι¬ 
σης πόρων προμηθειών και ανάθεσης εκτέλεσης εργα¬ 
σιών κάθε είδους της Οικονομικής Κοινωνικής Επιτρο¬ 
πής». 

2. Το άρθρο 16 παράγραφος 2 της ανωτέρω απόφασης. 

3. Τα πρακτικά της 279ης Συνεδρίασης της 16.7.2002, 
της Εκτελεστικής Επιτροπής της ΟΚΕ, για τον καθορισμό 
αμοιβής των εμπειρογνωμόνων. 

4. Το 8150/3734/Ξτης 6.9.2002 έγγραφο της ΟΚΕ. 

5. Την 1100383/1330/Α/0006/31.10.2001 (ΦΕΚ 1485/Β) 
απόφαση ανάθεσης αρμοδιοτήτων του Υπουργού Οικο¬ 
νομικών στους Υφυπουργούς Οικονομικών. 

6. Το γεγονός ότι για την προκαλούμενη δαπάνη ύψους 
1.467,34 ευρώ υπάρχει πίστωση στον κωδικό 0414 «αμοι¬ 
βές εμπειρογνωμόνων και ορκωτών ελεγκτών» του προϋ¬ 
πολογισμού της ΟΚΕ, αποφασίζουμε: 

Την έγκριση της αμοιβής της επιτροπής των Εμπειρο¬ 
γνωμόνων αποτελούμενη από την Σ. Γαβριήλ και την Αν. 
Κουτσιβίτου που συνέβαλε στην επεξεργασία της Γνώ¬ 
μης Πρωτοβουλίας της Ο.Κ.Ε. και της Κοινοτικής Πρωτο¬ 
βουλίας Ιθ3άθΓ. 

Η αμοιβή ανέρχεται στο ποσό των χιλίων τετρακοσίων 
εξήντα επτά ευρώ και τριάντα τεσσάρων λεπτών 
(1.467,34) ήτοι επτακόσια τριάντα τρία ευρώ και εξήντα 
επτά λεπτά (733,67) έκαστος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

-♦- 

Αριθ. 212868/ΔΕΚΟ 1223 (5) 

Αμοιβή Επιτροπής Εμπειρογνώμονα που συνέβαλε στην 
επεξεργασία της Γνώμης Πρωτοβουλίας της Ο.Κ.Ε. 
επίτου Ε.Π.του Γ'Κ.Π.Σ. με θέμα «Αλιεία 2000-2006». 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την 34710/ΔΕΚΟ 1509/11.10.1999 (ΦΕΚ1930/Β/ 
26.10.1999) απόφαση των Υπουργών Εθνικής Οικονομίας 
και Οικονομικών «Κανονισμός Αμοιβών, αποζημίωσης με¬ 
λών και Προέδρου λοιπών δαπανών και γενικής διαχείρι¬ 
σης πόρων προμηθειών και ανάθεσης εκτέλεσης εργα¬ 
σιών κάθε είδους της Οικονομικής Κοινωνικής Επιτρο¬ 
πής». 

2. Το άρθρο 16 παράγραφος 2 της ανωτέρω απόφασης. 

3. Τα πρακτικά της 279ης Συνεδρίασης της 16.7.2002, 


της Εκτελεστικής Επιτροπής της ΟΚΕ, για τον καθορισμό 
αμοιβής των εμπειρογνωμόνων. 

4. Το 8150/3733/Ξ της 6.9.2002 έγγραφο της ΟΚΕ. 

5. Την 1100383/1330/Α/0006/31.10.2001 (ΦΕΚ 1485/Β) 
απόφαση ανάθεσης αρμοδιοτήτων του Υπουργού Οικο¬ 
νομικών στους Υφυπουργούς Οικονομικών. 

6. Το γεγονός ότι για την προκαλούμενη δαπάνη ύψους 
733,67 ευρώ υπάρχει πίστωση στον κωδικό 0414 «αμοι¬ 
βές εμπειρογνωμόνων και ορκωτών ελεγκτών» του προϋ¬ 
πολογισμού της ΟΚΕ, αποφασίζουμε: 

Την έγκριση της αμοιβής της επιτροπής του Εμπειρο¬ 
γνώμονα Α. Καλλιανιώτη που συνέβαλε στην επεξεργασία 
της Γνώμης Πρωτοβουλίας της Ο.Κ.Ε. επίτου Ε.Π. του Γ 
Κ.Π.Σ. με θέμα «Αλιεία 2000 - 2006». 

Η αμοιβή ανέρχεται στο ποσό των επτακοσίων τριάντα 
τριών ευρώ και εξήντα επτά λεπτών (733,67). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

-♦- 

Αριθ. 180335 (6) 

Συγκρότηση ομάδας εργασίας για τη μελέτη και εισήγη¬ 
ση μέτρων σχετικών με την ασφάλεια και λειτουργία 
των Δικαστικών και Ιατροδικαστικών Υπηρεσιών, των 
Ολυμπιακών πόλεων, της Κ.Υ.Υ.Δ. και των Καταστημά¬ 
των Κράτησης κατά τη διάρκεια των Ολυμπιακών Αγώ¬ 
νων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παρ. 6α του άρθρου 5 του Ν. 
2408/96. 

β) Την ανάγκη συγκρότησης ομάδας εργασίας για τη 
μελέτη και εισήγηση μέτρων σχετικών με την ασφάλεια 
και λειτουργία των Δικαστικών και Ιατροδικαστικών Υπη¬ 
ρεσιών, των Ολυ μπιακών πόλεων, της Κ.Υ.Υ.Δ. καιτων Κα¬ 
ταστημάτων Κράτησης κατά τη διάρκεια των Ολυ μπιακών 
Αγώνων. 

γ) Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΤΑΧΔΙΚ το 
ύψος της οποίας θα ανέλθει στο ποσό των 11.006 Ευρώ, 
αποφασίζουμε: 

Συγκροτούμε ομάδα εργασίας για: 

1) Τη μελέτη και εισήγηση μέτρων που άπτονται α) της 
ασφάλειας των Δικαστικών, Ιατροδικαστικών Υπηρεσιών, 
των Ολυμπιακών πόλεων (Αθηνών, Πειραιά, Θεσσαλονί¬ 
κης, Πάτρας Βόλου και Ηρακλείου Κρήτης), της Κ.Υ.Υ.Δ. 
και των Καταστημάτων Κράτησης της Χώρας και β) της 
λειτουργίας των ανωτέρω υπηρεσιών ώστε να τους πα¬ 
ρασχεθεί η δυνατότητα άμεσης ανταπόκρισης στις αυξη¬ 
μένες ανάγκες που θα προκύψουν κατά τη διάρκεια των 
Ολυμπιακών Αγώνων. 

2) Τη συνεργασία με τη Δ/νση Ασφάλειας Ολυμπιακών 
Αγώνων του Υπουργείου Δημόσιας Τάξης. 

Η ομάδα εργασίας θα αποτελείται από τους: 

1. Μαρία Κοντοπούλου, Διευθύντρια της Δ/νσης Λει¬ 
τουργίας Δικαστηρίων και Δικαστικών Λειτουργών της 




19598 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κεντρικής Υπηρεσίας του Υπουργείου Δικαιοσύνης, ως 
Πρόεδρο. 

2. Ιωάννη Ξενάκη, Αστυνομικό Διευθυντή, Προϊστάμενο 
της ΔΕΦΦΣΚτου Υπουργείου Δικαιοσύνης. 

3. Ιωάννη Σταλίκα, υπάλληλο του κλάδου ΠΕ Διοικητι¬ 
κού - Οικονομικού με βαθμό Α', Προϊστάμενο του Τμήμα¬ 
τος Λειτουργίας Σωφρονιστικών και Θεραπευτικών Κατα¬ 
στημάτων της Κ.Υ.Υ.Δ. 

4. Βασιλική Νικολοπούλου, υπάλληλο του κλάδου ΠΕ 
Διοικητικού - Οικονομικού με βαθμό Α' Προϊστάμενη του 
Τμήματος Υπηρεσιακής Κατάστασης Δικαστικών Λει¬ 
τουργών της Κ.Υ.Υ.Δ. 

5. Αθανάσιο Παναγιωτόπουλο, υπάλληλο του κλάδου 
ΠΕ Διοικητικού - Οικονομικού με βαθμό Α', απόφοιτο της 
ΕΣΔΔ, Προϊστάμενο του Αυτοτελούς Τμήματος Ποινικού 
Μητρώου της Κ.Υ.Υ.Δ. 

6. Λευκίδη Χρήστο, Ιατροδικαστή Αθηνών εκπρόσωπο 
της Ιατροδικαστικής Υπηρεσίας Αθηνών με αναπληρωτή 
του τον Ιατροδικαστή Μπούκη Δημοσθένη, εκπρόσωπο 
της Ιατροδικαστικής Υπηρεσίας Πειραιά. 

7. Αικατερίνη Βουρλούμη, Προϊστάμενη Δ/νσης του 
Πρωτοδικείου Αθηνών. 

8. Δήμητρα Γιαννικοπούλου, Προϊστάμενη Δ/νσης του 
Πρωτοδικείου Πειραιώς. 

9. Ελπίδα Μανουσακάκη, Προϊστάμενη Δ/νσης της Ει¬ 
σαγγελίας Πρωτοδικών Πειραιώς. 

10. Χαράλαμπο Καλόφωνο, Προϊστάμενο Τμήματος της 
Εισαγγελίας Πρωτοδικών Αθηνών, ως μέλη. 

Χρέη γραμματέα της ομάδας εργασίας θα εκτελεί η Έλ¬ 
λη Ανδρουτσοπούλου, υπάλληλοςτου κλάδου ΔΕΔακτυ- 
λογράφων - Στενογράφων. 

Η ανωτέρω ομάδα εργασίας οφείλει να περατώσειτο έρ¬ 
γο της εντός έξι μηνών από την έναρξη λειτουργίας της. 

Η δαπάνη αμοιβής του Προέδρου, των μελών και του 
Γραμματέα της Ομάδας Εργασίας θα βαρύνει τον προϋ¬ 
πολογισμό του ΤΑΧΔΙΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Απόφαση 1/6.2.2002 (7) 

Ίδρυση Εκκλησιαστικού Φιλανθρωπικού Ιδρύματος με 
την επωνυμία «ΓΕΝΙΚΟ ΦΙΛΟΠΤΩΧΟ ΤΑΜΕΙΟ I. ΜΗ- 
ΤΡΟΠΟΛΕΩΣ ΑΡΚΑΛΟΧΩΡΙΟΥ, ΚΑΣΤΕΛΛΙΟΥ ΚΑΙ 
ΒΙΑΝΝΟΥ». 

Ο ΜΗΤΡΟΠΟΛΙΤΗΣ 

ΑΡΚΑΛΟΧΩΡΙΟΥ, ΚΑΣΤΕΛΛΙΟΥ ΚΑΙ ΒΙΑΝΝΟΥ 

Έχοντας υπόψη: 

α) Τις σχετικές διατάξεις του Ν. 4149/1961 «Περί Κατα¬ 
στατικού Χάρτου της εν Κρήτη Ορθοδόξου Εκκλησίας». 

β) Τις διατάξεις του Ν. 590/1977 «Περί Καταστατικού 
Χάρτου της Εκκλησίας της Ελλάδος». 

γ) Το άρθρο 3 του 2942/12.9.2001 Νόμου περί ιδρύσε- 
ως της Ιεράς Μητροπόλεως Αρκαλοχωρίου, Καστελλίου 
και Βιάννου. 

δ) Την εντολή του Αρχιποίμενος Χριστού ο οποίος 
εντέλλειτην συνεχή άσκηση τωνΧριστιανών σε έργα αγά¬ 
πης και φιλαλληλίας. 


ε) Τους Ιερούς Κανόνες της Αγίας μας Εκκλησίας που 
επιβάλλουν στον Επίσκοπο την φιλανθρωπία κατά μίμηση 
Χριστού, «όστις διήλθεντον βίον Αυτού ευεργετών και ιώ- 
μενος». 

στ) Τις ιερές υποχρεώσεις και ανάγκες του λαού της Ιε¬ 
ράς Μητροπόλεως Αρκαλοχωρίου, Καστελλίου και Βιάν¬ 
νου. 

ζ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζει: 

1. Ιδρύεται Εκκλησιαστικό Φιλανθρωπικό Ίδρυμα με την 
επωνυμία: «ΓΕΝΙΚΟ ΦΙΛΟΠΤΩΧΟ ΤΑΜΕΙΟ ΙΕΡΑΣ ΜΗ- 
ΤΡΟΠΟΛΕΩΣ ΑΡΚΑΛΟΧΩΡΙΟΥ ΚΑΣΤΕΛΛΙΟΥ & ΒΙΑΝ¬ 
ΝΟΥ». 

2. Το ίδρυμα θα έχει δικό του Καταστατικό και Κανονι¬ 
σμό Λειτουργίας, Διοικήσεως και Διαχειρίσεως. 


Καταστατικό λειτουργίας Εκκλησιαστικού Φιλανθρωπι¬ 
κού Ιδρύματος με την επωνυμία «ΓΕΝΙΚΟ ΦΙΛΟΠΤΩ¬ 
ΧΟ ΤΑΜΕΙΟ ΙΕΡΑΣ ΜΗΤΡΟΠΟΛΕΩΣ ΑΡΚΑΛΟΧΩΡΙΟΥ, 
ΚΑΣΤΕΛΛΙΟΥ ΚΑΙ ΒΙΑΝΝΟΥ». 

ΚΕΦΑΛΑΙΟ Α' 

Άρθρο 1 

Επωνυμί α- Έδρα - Μορφή - Σφραγίδα 

1. Στην Ιερά Μητρόπολη Αρκαλοχωρίου, Καστελλίου και 
Βιάννου συνίσταται εκκλησιαστικό φιλανθρωπικό ίδρυμα 
με την επωνυμία «Γενικό Φιλόπτωχο Ταμείο Ιεράς Μητρο¬ 
πόλεως Αρκαλοχωρίου, Καστελλίου και Βιάννου» με έδρα 
το Αρκαλοχώρι. Το Γενικό Φιλόπτωχο Ταμείο (στο εξής 
αναφερόμενο και μετά αρχικά :Γ.Φ.Τ.) ιδρύθηκε με την υπ’ 
αριθμόν 1/6 Φεβρουάριου 2002 απόφαση του Σεβασμιο- 
τάτου Μητροπολίτη Αρκαλοχωρίου, Καστελλίου και Βιάν¬ 
νου Ανδρέα, η οποία τέθηκε υπ’ όψιντου Μητροπολιτικού 
Συμβουλίου της Ιεράς Μητροπόλεως Αρκαλοχωρίου, Κα¬ 
στελλίου και Βιάννου στην Συνεδρίαση της 1ης Μαρτίου 
2002 (Απόφαση 16).Το Γενικό Φιλόπτωχο Ταμείου, το 
οποίο λειτουργεί ως Νομικό Πρόσωπο Ιδιωτικού Δικαίου 
μη κερδοσκοπικού χαρακτήρα, εξαρτάται άμεσα και επο¬ 
πτεύεται από την Ιερά Μητρόπολη. 

2. Η σφραγίδα του είναι κυκλική και φέρει στο μέσον, ως 
έμβλημα, το μονόγραμμα και περιμετρικά, μέσα σε διπλό 
πλαίσιο, τις λέξεις: ΙΕΡΑ ΜΗΤΡΟΠΟΛΙΣ ΑΡΚΑΛΟΧΩΡΙΟΥ 
ΚΑΣΤΕΛΛΙΟΥ ΚΑΙ ΒΙΑΝΝΟΥ εξωτερικά και ΓΕΝΙΚΟ ΦΙΛΟ¬ 
ΠΤΩΧΟ ΤΑΜΕΙΟ εσωτερικά. 

Άρθρο 2 
Σκοπός 

Σκοπός του εκκλησιαστικού φιλανθρωπικού αυτού 
ιδρύματος είναι η παροχή υλικής και πνευματικής συμπα¬ 
ράστασης προς αδύναμους συνανθρώπους μας, σε άτο¬ 
μα δηλαδή που χρειάζονται υλική αλλά και γενικότερα 
κοινωνική, ψυχική και πνευματική υποστήριξη. Ειδικότε¬ 
ρα στους σκοπούς του ιδρύματος περιλαμβάνονται: 

1. Η περίθαλψη ενδεών και απόρων οικογενειών και ατό¬ 
μων. 

2. Η καταβολή εξόδων για την αποφυλάκιση ατόμων 
που βρίσκονται στις φυλακές για διάφορες αιτίες . 

3. Η οργάνωση συσσιτίων για ενδεείς και εμπερίστα- 
τους. 

4. Η ιατροφαρμακευτική περίθαλψη ασθενών. 

5. Η παροχή οικονομικής και άλλης βοήθειας σε όσους 
βρίσκονται σε νοσοκομεία ή σε άλλα άσυλα, και το έχουν 
ανάγκη. 

6. Η χορήγηση βοήθειας σε άπορους μαθητές και μα¬ 
θήτριες και η βοήθεια για την οικογενειακή αποκατάστα¬ 
ση νέων ζευγαριών. 

7. Η ενίσχυση των φιλανθρωπικών ιδρυμάτων, των ενο- 
ριακών κέντρων, των πνευματικών - πολιτιστικών κέντρων 
νεότητας, των κατηχητικών σχολείων καθώς και των πολι¬ 
τιστικών πολυκέντρων της I. Μητροπόλεως. 

8. Η παροχή επιχορηγήσεων σε αναγνωρισμένα φιλαν¬ 
θρωπικά ιδρύματα ή σωματεία. 

9. Η οικονομική ενίσχυση των Ενοριακών Φιλοπτώχων 
Ταμείων, εφόσον παρίσταται ανάγκη. 

10. Η έκδοση εντύπων και περιοδικού σχετικού με τις 
δραστηριότητες του Γενικού Φιλοπτώχου Ταμείου. 

11. Η διοργάνωση εκδρομών για τους μαθητές κατηχη¬ 
τικών σχολείων, τεχνικών σχολών, εργαζομένων νέων, γε¬ 
ρόντων, ιερέων καθώς και η διοργάνωση εορτών, εκδη¬ 
λώσεων, εκθέσεων, άλλων πολιτιστικών εκδηλώσεων και 
σεμιναρίων για τον καταρτισμό των πιστών. 

12. Η λειτουργία κατασκηνώσεων. 

13. Η υποστήριξη των πολιτιστικών και πνευματικών έρ¬ 
γων και εκδηλώσεων της I. Μητροπόλεως. 

14. Η διανομή εντύπων, εικόνων, βιβλίων, δώρων, ρου¬ 
χισμού, τροφίμων, γλυκισμάτων κ.ά. σε σχολεία, φυλα¬ 
κές, στρατιωτικές μονάδες, ιδρύματα ατόμων με ειδικές 
ανάγκες, νοσοκομεία, καταυλισμούς αθιγγάνων, προ¬ 
σφύγων, μεταναστών, σεισμοπλήκτων και πλημμυροπα¬ 
θών. 

15. Η οικονομική ενίσχυση και πνευματική συμπαρά¬ 
σταση προσφύγων, μεταναστών και ατόμων που χρειάζο¬ 
νται απεξάρτηση από εθισμό σε ναρκωτικές ουσίες. 

16. Η ενίσχυση πολυτέκνων οικογενειών. 

17. Η ενίσχυση αντιστοίχων κοινωφελών προσπαθειών, 
μη κερδοσκοπικών, καθώς και εκπαιδευτικών ιδρυμάτων 
και σωματείων. 

18. Η δαπάνη συστάσεως και λειτουργίας υπηρεσιών - 
γραφείων. 

Άρθρο 3 

Οι πόροι του Γ.Φ.Τ. και η διάθεσή τους 

Πόροι του ιδρύματος είναι: 

1. Τα αναγραφόμενα στους προϋπολογισμούς των Ιε¬ 
ρών Μονών, των Ιερών Ναών και των Ιερών Προσκυνημά¬ 
των της Ιεράς Μητροπόλεως σχετικά κονδύλια όπως και 
οι δωρεές και οι επιχορηγήσεις τους προς το Γενικό Φι¬ 
λόπτωχο Ταμείο.(Γ.Φ.Τ.) 

2. Ποσοστό 5% από τις μηνιαίες προσόδους σε χρήμα 
των Ενοριακών Φιλόπτωχων Ταμείων (Ε.Φ.Τ.) 

3. Επιχορηγήσεις απάτην Ιερά Μητρόπολη 

4. Κληρονομιές, κληροδοσίες, δωρεές και αφιερώματα 
εκ μέρους κάθε τρίτου προς το ίδρυμα, καθώς επίσης και 
τα έσοδα που θα προέρχονται από τα παραπάνω. 

5. Κάθε επιχορήγηση προς το ίδρυμα από το κράτος, 
καθώς και εισφορές από δήμους, κοινότητες ή άλλους 
οργανισμούς, Ο.Τ.Α, Ν.Π.Δ.Δ. κ.λ.π. 

6. Πρόσοδοι από περιφορές δίσκων στους I. Ναούς της 
Ιεράς Μητροπόλεως, οι οποίες έγιναν μετά από έγκριση 
του Μητροπολίτη. 

7. Το προϊόν τακτικών ή εκτάκτων εράνων. 

8. Ποσοστό 50% από τις προσόδους του γενικού ερά¬ 
νου της «Ημέρας της Αγάπης» των ενοριακών ναών. 


9. Ποσό το οποίο θα εισπράττεται από τις εκδιδόμενες 
άδειες γάμου, τα διαζύγια και τα πιστοποιητικά αγαμίας. 

10. Τόκοι από καταθέσεις σε πιστωτικούς οργανισμούς. 

11. Κάθε άλλο έσοδο προερχόμενο από νόμιμη πηγή. 

Άρθρο 4 

Οι πόροι του Γενικού Φιλοπτώχου Ταμείου διατίθενται 
αποκλειστικώς για την επίτευξη των σκοπών που αναφέ- 
ρονται στο άρθρο 2 του παρόντος καταστατικού. Η διά¬ 
θεση των πόρων σε σκοπούς διαφορετικούς από τους 
αναφερόμενους στο παρόν καταστατικό δεν επιτρέπεται. 

ΚΕΦΑΛΑΙΟ Β 

Οργάνωση - Διοίκηση και εκπροσώπηση του Γ.Φ.Τ. 

Άρθρο 5 

1. Το Γ.Φ.Τ. διοικείται από επταμελές (7) Διοικητικό Συμ¬ 
βούλιο (Δ.Σ.), το οποίο αποτελείται από: 

α)Το Σεβασμιότατο Μητροπολίτη Αρκαλοχωρίου, Κα- 
στελλίου και Βιάννου ως Πρόεδρο, με αναπληρωτή τον 
εκάστοτε Πρωτοσύγκελο ή Γενικό Αρχιερατικό Επίτροπο 
ή άλλο μέλος οριζόμενο από το Μητροπολίτη και 

β)Έξι (6) μέλη από τα οποία τα δύο (2) είναι κληρικοί και 
τα τέσσερα (4) λαϊκοί, προερχόμενοι και από τα δύο φύ¬ 
λα, με τους αντίστοιχους αναπληρωτές τους. Τα μέλη αυ¬ 
τά επιλέγονται από τον Μητροπολίτη και διορίζονται με 
σχετική απόφασή του. 

2. Η θητεία του Διοικητικού Συμβουλίου είναι τριετής 
(3). 

3. Το Δ.Σ. βρίσκεται σε απαρτία και αποφασίζει εγκύ- 
ρως, εφόσον είναι παρόντα τέσσερα (4) τουλάχιστον από 
τα επτά συνολικώς (7)μέλη του. 

4. ΤοΔ.Σ. συνέρχεται, με πρόσκληση του Προέδρου, σε 
τακτική συνεδρίαση υποχρεωτικώς μια φορά το δίμηνο 
και εκτάκτως, εφόσον παρίσταται ανάγκη, πάλιν με πρό¬ 
σκληση του Προέδρου ή με αίτηση τριών (3) τουλάχιστον 
μελών. 

5. Οι αποφάσεις λαμβάνονται κατά πλειοψηφία. Σε πε¬ 
ρίπτωση ισοψηφίας υπερισχύει η ψήφος του Προέδρου. 

6. Κάθε τακτικό μέλος, το οποίο παραιτείται ή για οποι- 
οδήποτε λόγο αδυνατεί να ασκήσει τα καθήκοντά του ως 
μέλος, αντικαθίσταται με απόφαση του Μητροπολίτη από 
τον αναπληρωτή του. 

7. Κάθε μέλος, το οποίο απέχει αδικαιολόγητα σε τρεις 
(3) τουλάχιστον συνεδριάσεις του Διοικητικού Συμβουλί¬ 
ου ή επιδεικνύει αδιαφορία για τα θέματα και τις δραστη¬ 
ριότητες του Φιλοπτώχου Ταμείου, μπορεί να αντικατα- 
σταθεί με απόφαση του Μητροπολίτη από τον αναπλη¬ 
ρωτή του. 

8. Τα μέλη του Δ.Σ. που συμπληρώνουν την τριετή θη¬ 
τεία ή για οποιονδήποτε λόγο δεν περατώνουν την θητεία 
τους μπορούν να επιλεγούν και πάλι και να διορισθούν ως 
μέλη του Δ.Σ. με νέα απόφαση του Μητροπολίτη. 

Άρθρο 6 

1. Το Δ.Σ., στη πρώτη συνεδρίασή του, συγκροτείται σε 
σώμα και με φανερή ψηφοφορία εκλέγει τον Αντιπρόε¬ 
δρο, τον Γραμματέα και τον Ταμία. 

2.0 Πρόεδρος ορίζει δύο ελεγκτές, εκτός των τακτικών 
και αναπληρωματικών μελών του Δ.Σ., από άτομα κατάλ¬ 
ληλα για το σκοπό αυτό. 

3. Το Διοικητικό Συμβούλιο: 

α) Αποφασίζει για κάθε θέμα που έχει σχέση με τους 
σκοπούς για τους οποίους συνεστήθη το Ταμείο. 

β) Μελετά και αποφασίζει για την ίδρυση και λειτουργία 
ιδρυμάτων, όπως είναι η Στέγη Γερόντων, Ορφανοτρο¬ 
φείο κλπ. ή την παροχή υπηρεσιών, όπως είναι τα συσσί¬ 
τια προς τους απόρους και αναξιοπαθούντες, και συ¬ 
ντάσσει κανονισμό λειτουργίας για κάθε ιδρυματική υπη¬ 
ρεσία. 

γ) Καταρτίζει τον ετήσιο προϋπολογισμό εσόδων και 
εξόδων του Γ.Φ.Τ. 

δ) Μελετά τρόπους για την εξεύρεση πόρων για την κα¬ 
λύτερη επίτευξη των σκοπώντου. 

ε) Το Δ.Σ. αποφασίζει για την αποζημίωση των απαραι¬ 
τήτων κοινωνικών λειτουργών και των υπολοίπων συνερ¬ 
γατών του ιδρύματος. 

4.0 Πρόεδρος ή ο νόμιμος αναπληρωτής: 
α) Εκπροσωπεί το Γ.Φ.Τ. σε όλες τις έννομες σχέσεις 
του και έναντι κάθε αρχής. 

β) Συγκαλεί το Δ.Σ. τακτικώς ανά δίμηνο ή εκτάκτως, 
εφόσον παρίσταται ανάγκη, και καταρτίζει τον κατάλογο 
των προς συζήτηση θεμάτων σε συνεργασία με τον Γραμ- 
ματέα. 

γ) Κατευθύνει τις εργασίες του Συμβουλίου και υπο¬ 
γράφει τη σχετική αλληλογραφία. 

Άρθρο 7 

Περί Αντιπροέδρου 

Ο Αντιπρόεδρος αντικαθιστά τον Πρόεδρο όταν απου¬ 
σιάζει ή έχει κάποιο κώλυμα και εφόσον δεν παρίσταται ο 
ορισθείς αναπληρωτήςτου. Ο Αντιπρόεδρος ασκεί τα κα¬ 
θήκοντα του Προέδρου σε όλη τους την έκταση. 

Άρθρο 8 

Τηρούμενα Βιβλία και Στοιχεία 

1 .Στο Γ.Φ.Τ. τηρούνται τα παρακάτω βιβλία και στοιχεία 
με τη συμβατική τους μορφή ή με τη μορφή ηλεκτρονικού 
αρχείου: 

α) Βιβλίο πρακτικών Διοικητικού Συμβουλίου, 
β) Βιβλίο ταμείου, 
γ) Βιβλίο δωρητών. 

δ) Βιβλίο απόρων και γενικότερα βοηθουμένων ατόμων 
από το Γ.Φ.Τ. 

ε) Πρωτόκολλο αλληλογραφίας. 

στ) Στελέχη διπλοτύπων γραμματίων εισπράξεων. 

ζ) Στελέχη διπλοτύπων ενταλμάτων πληρωμών. 

2. Όλα τα βιβλία τηρούνται από τον Γραμματέα εκτός 
από το βιβλίο Ταμείου το οποίο τηρεί ο Ταμίας. 

Άρθρο 9 

1. Οι ελεγκτές, στο τέλος κάθε εξαμήνου, ενεργούν τα¬ 
κτικό έλεγχο στα τηρούμενα βιβλία και στοιχεία και υπο¬ 
βάλλουν έκθεση στο Δ.Σ. με τις παρατηρήσεις τους για 
την κανονική τήρηση των αποφάσεων του Δ.Σ., τη σωστή 
διάθεση των χρημάτων, την κανονική τήρηση του βιβλίου 
Ταμείου και την κάλυψη των εσόδων και εξόδων με κανο¬ 
νικά παραστατικά επίσης εισηγούνται μέτρα στο Δ.Σ. για 
βελτίωση του συστήματος διαχείρισης. 

2. Οι ελεγκτές είναι δυνατόν να ενεργούν εκτάκτους 
ελέγχους οποτεδήποτε αλλά μόνον μετά από έγγραφη 
εντολή του Προέδρου. 


Άρθρο 10 

1. Η χρηματική περιουσία του Γ.Φ.Τ., εφόσον υπερβαί¬ 
νει τα δύο χιλιάδες ευρώ (2000), θα κατατίθεται σε λογα¬ 
ριασμό ανεγνωρισμένης Εμπορικής Τράπεζας ή άλλου πι¬ 
στωτικού ιδρύματος στο όνομα του Γενικού Φιλόπτωχου 
Ταμείου. 

2. Για την ανάληψη οποιουδήποτε ποσού από το λογα¬ 
ριασμό, απαιτείται απόφαση του Δ.Σ. υπογεγραμμένη 
από τον Πρόεδρο και τα υπόλοιπά μέλη στην οποία θα 
εξουσιοδοτείται ο Ταμίας για την ανάληψη.Η απόφαση 
αυτή θα καταχωρείται στο βιβλίο Πρακτικών και αντίγρα¬ 
φο του σχετικού αποσπάσματος θα προσκομίζεται στην 
Τράπεζα για την ανάληψη. 

3. Γιατην ευχερέστερη διαχείριση της περιουσίας του 
ιδρύματος, και κατόπιν σχετικής αποφάσεως του Δ.Σ., 
είναι δυνατόν η χρηματική περιουσία του να κατατεθεί 
σε κοινό ονομαστικό τραπεζικό λογαριασμό, ο οποίος 
θα είναι στο όνομα του Προέδρου, του Ταμία και ενός, 
τουλάχιστον, ακόμη μέλους του Γ.Φ.Τ.. Το Δ.Σ. θα ενη¬ 
μερώνεται και θα ελέγχει την κίνηση του εν λόγω λογα¬ 
ριασμού. 

Άρθρο 11 

Το Διοικητικό Συμβούλιο εξουσιοδοτεί τον Πρόεδρο για 
την παροχή οικονομικών ενισχύσεων μέχρι συνολικού πο¬ 
σού δύο χιλιάδων πεντακοσίων (2500) ανά μήνα.. 

ΚΕΦΑΛΑΙΟ Γ 

Ενοριακή Οργάνωση, συγκρότηση και Διοίκηση 
Φιλοπτώχων Ταμείων 

Άρθρο 12 

Σε κάθε ενορία, με ευθύνη και μέριμνα του Εφημερίου, 
συνίσταται ειδικό Ταμείο ονομαζόμενο « Ενοριακό Φιλό¬ 
πτωχο Ταμείο» , το οποίο αναφέρεται στο εξής με τα αρ¬ 
χικά «Ε.Φ.Τ.». 

Άρθρο 13 

Μέλη κάθε Ε.Φ.Τ. μπορούν να εγγραφούν όλοι οι ενήλι¬ 
κες ενορίτες και από τα δύο φύλα, οι οποίοι μαζί με τη Δι¬ 
οικούσα Επιτροπή θα ενεργούν από κοινού για τους σκο- 
πούςτου. 

Άρθρο 14 

1. Κάθε Ε.Φ.Τ. διοικείται από πενταμελή (5) Διοικούσα 
Επιτροπή (Δ.Ε.)ήτριμελή (3) σε Ενορίες με πληθυσμό κά¬ 
τω των 100 ενοριτών. Η θητεία των μελών της Διοικούσας 
Επιτροπής του Ε.Φ.Τ. είναι τριετής (3). Η Δ.Ε. αποτελείται 
από τον εφημέριο της ενορίας ή τον ορισθέντα από το Εκ¬ 
κλησιαστικό Συμβούλιο εφημέριο στην περίπτωση της 
ύπαρξης περισσοτέρωντου ενός εφημερίων στην ενορία, 
ως Πρόεδρο, τέσσερα τακτικά και τέσσερα αναπληρωμα¬ 
τικά μέλη, αν η επιτροπή είναι πενταμελής και δύο τακτι¬ 
κά και δύο αναπληρωματικά μέλη αντιστοίχως, αν η επι¬ 
τροπή είναι τριμελής. 

2. Τα τακτικά και αναπληρωματικά μέλη προτείνονται 
από τον Πρόεδρο του Ε.Φ.Τ. και διορίζονται από την Ιερά 
Μητρόπολη. Σε περίπτωση αποχώρησης ενός εκ των με¬ 
λών της Διοικούσας Επιτροπής, την θέση του καταλαμ¬ 
βάνει ο πρώτος αναπληρωματικός. 

3. Η Διοικούσα Επιτροπή συνέρχεται σε συνεδρίαση 
ύστερα από πρόσκληση του Προέδρου ή μετά από αίτη¬ 
ση δύο τουλάχιστον μελών της. 

4. Η Διοικούσα Επιτροπή βρίσκεται σε απαρτία και απο¬ 
φασίζει εγκύρως, εφόσον είναι παρόντα τουλάχιστον 
τρία μέλη (στην περίπτωση πενταμελούς Δ. Ε.) ή δύο μέλη 
(στην περίπτωση τριμελούς Δ.Ε.). Εάν μετά από νόμιμο 
πρόσκληση η Επιτροπή δεν βρεθεί σε απαρτία, τότε η συ¬ 
νεδρίαση αναβάλλεται και επαναλαμβάνεται, με τα ίδια 
θέματα, μετά από δύο ημέρες. Σε αυτή την περίπτωση η 
επιτροπή αποφασίζει εγκύρως, εφόσον είναι παρών ο 
Πρόεδρος, υποχρεωτικώς, και ένα τουλάχιστον μέλος 
της. 

Άρθρο 15 

Η Διοικούσα Επιτροπή, για να διευκολύνει την εκτέλεση 
του έργου της, μπορεί να καταρτίζει επικουρικές επιτρο¬ 
πές φιλόπτωχου από τον κατάλογο των ενοριτών. 

Άρθρο 16 

Όλα τα Ε.Φ.Τ. εποπτεύονται από την Ιερά Μητρόπολη, 
η οποία ενεργεί σχετικό έλεγχο κατά την κρίση της ή εφό¬ 
σον προκύψει θέμα. 

Άρθρο 17 

1. Πόροι κάθε Ενοριακού Φιλοπτώχου Ταμείου είναι: 

α) Ειδικό μηνιαίο επίδομα του οικείου I. Ενοριακού Να¬ 
ού που ισούται με το ένα δέκατο (10%) των πάσης φύσε- 
ως μηνιαίων εισπράξεώντου. 

β) Εισπράξεις από κουτιά υπέρ των πτωχών και από την 
περιφορά δίσκων στους I. Ναούςτης ενορίας, η οποία έγι¬ 
νε μετά από άδεια του Μητροπολίτη και με σκοπό την ενί¬ 
σχυση του Φιλοπτώχου Ταμείου, 
γ) Προαιρετικές εισφορές, δωρεές ή κληροδοτήματα, 
δ) Εισπράξεις από διάφορες κληρώσεις, από εράνους 
και από άλλες φιλανθρωπικές εκδηλώσεις. 

ε) Τυχόν οικονομικές ενισχύσεις από την Ιερά Μητρό¬ 
πολη ή από το Γ ενικό Φιλόπτωχο Ταμείο, 
στ) Τυχόν αρωγή του δημοσίου, 
ζ) Ποσοστό 50% από τον γενικό έρανο της « Η μέρας της 
Αγάπης», τον οποίο διεξαγάγει η ενορία. 

2. Οιπόροιτου Ε.Φ.Τ. διατίθενται για τηνπερίθαλψη των 
ενδεών και απόρων της ενορίας, τόσον όσων διαμένουν 
μόνιμα όσο και όσων διαμένουν προσωρινά σ’ αυτήν. 

3. Η εξακρίβωση της απορίας κάθε ατόμου γίνεται με 
μέριμνα και αποκλειστική ευθύνη της Διοικούσας Επιτρο¬ 
πής, η οποία τηρεί ειδικό βιβλίο, όπου καταχωρούνταιτα 
στοιχεία του βοηθουμένου, το είδος και το ποσόντης ενί¬ 
σχυσης το οποίο του παρέχεται. 

Άρθρο 19 

1 .Η Επιτροπή τηρεί τα παρακάτω βιβλία και στοιχεία: 
α) Βιβλίο πράξεων 
β) Βιβλίο ταμείου 

γ) Βιβλίο ενδεών και εμπεριστάτων (Βιβλίο ατόμων τα 
οποία χρειάζονται την βοήθεια του Ε.Φ.Τ.) 
δ) Διπλότυπα γραμμάτια εισπράξεων, 
ε) Διπλότυπα εντάλματα πληρωμών. 

2. Τα βιβλία των πράξεων και των ατόμων που χρειάζο¬ 
νται βοήθεια τηρεί ο Γραμματέας της Επιτροπής, ενώ το 
βιβλίο ταμείου, τα εντάλματα και τα γραμμάτια τηρεί ο Τα¬ 
μίας. 

3. Για κάθε είσπραξη ή πληρωμή ο Ταμίας εκδίδει γραμ¬ 
μάτιο ή ένταλμα αντιστοίχως, τα αντίγραφα των οποίων 
παραμένουν στο στέλεχος. 


Άρθρο 20 

1. Η χρηματική περιουσία κάθε Ε.Φ.Τ., εφόσον υπερ¬ 
βαίνει τα τριακόσια ευρώ (300), κατατίθεται σε λογαρια¬ 
σμό αναγνωρισμένης Εμπορικής Τράπεζας ή άλλου πι¬ 
στωτικού ιδρύματος στο όνομα του Ε.Φ.Τ. 

2. Για την ανάληψη οποιουδήποτε ποσού από το λογα¬ 
ριασμό, απαιτείται απόφαση της Διοικούσας Επιτροπής 
του Ε.Φ.Τ. υπογεγραμμένη από τον Πρόεδρο και τα υπό¬ 
λοιπα μέλη της Επιτροπής, καθώς και η εξουσιοδότηση 
του Ταμία για την ανάληψη. Η απόφαση αυτή θα καταχω- 
ρείται στο Βιβλίο Πράξεων με αύξοντα αριθμό. Ακριβές 
αντίγραφο της, υπογεγραμμένο από τον Γραμματέα, θα 
προσκομίζεται από τον Ταμία στην Τράπεζα για την ανά¬ 
ληψη του σχετικού ποσού. 

Άρθρο 21 

Ο Ταμίας, ύστερα από απόφαση της Επιτροπής που θα 
καταχωρηθεί στο βιβλίο Πράξεων, μπορεί να έχει προχεί- 
ρως στη διάθεση του Ενοριακού Φιλοπτώχου Ταμείου, 
ποσό μέχρι τριακόσια ευρώ (300) για την αντιμετώπιση 
εκτάκτων περιστατικών απορίας. 

ΚΕΦΑΛΑΙΟ Δ' 

Τελικές Διατάξεις - Ισχύς 

Άρθρο 22 

1. Η ισχύς του παρόντος αρχίζει από την καταχώρισή 
του στην Εφημερίδα της Κυβερνήσεως και στο επίσημο 
Δελτίο της Εκκλησίας της Ελλάδος «ΕΚΚΛΗΣΙΑ». 

2. Το Καταστατικό αυτό μπορεί να τροποποιηθεί μετά 
από ομόφωνη απόφαση του Διοικητικού Συμβουλίου του 
Γ.Φ.Τ. Οι τροποποιήσεις αυτές έχουν ισχύ μετά τη δημο¬ 
σίευσή τους στην Εφημερίδα της Κυβερνήσεως και στο 
περιοδικό «ΕΚΚΛΗΣΙΑ». 

Άρθρο 23 

Το ίδρυμα καταργείται κατόπιν αιτιολογημένης και δη¬ 
μοσιευμένης στην Εφημερίδα της Κυβερνήσεως και στο 
περιοδικό «Εκκλησία» αποφάσεως του Μητροπολιτικού 
Συμβουλίου της I. ΜητροπόλεωςΑρκαλοχωρίου, Καστελ- 
λίου και Βιάννου. Μετά την κατάργηση, η περιουσία του 
περιέρχεται σε ένα από τα φιλανθρωπικά ιδρύματα της 
Μητρόπολης, που θα καθορίσει το Μητροπολιτικό Συμ¬ 
βούλιο, ή στην ίδια την Ιερά Μητρόπολη. 

Άρθρο 24 

1. Κάθε θέμα που δεν προβλέπεται από τις διατάξεις 
του παρόντος καταστατικού ρυθμίζεται με απόφαση του 
Δ.Σ. και πάντοτε σύμφωνα με τους Ιερούς Κανόνες της 
Ορθόδοξης Εκκλησίας, τον Καταστατικό Χάρτη της Εκ¬ 
κλησίας της Κρήτης (Ν .4149/1961), τις διατάξεις και τους 
νόμους που διέπουντην Ορθόδοξη Εκκλησία στην Ελλη¬ 
νική Επικράτεια, καθώς επίσης με το Σύνταγμα της Ελλη¬ 
νικής Δημοκρατίας, τον Αστικό Κώδικα και γενικότερα 
τους νόμους του Κράτους. 

2. Το Καταστατικό αυτό τέθηκε υπ’ όψιντου Μητροπο- 
λιτικού Συμβουλίου της I. Μητροπόλεως Αρκαλοχωρίου, 
Καστελλίου και Βιάννου στην συνεδρίαση της 10ης Σε¬ 
πτεμβρίου 2002 και επικυρώνεται από τον Σεβασμιότατο 
Μητροπολίτη Αρκαλοχωρίου, Καστελλίου και Βιάννου Αν- 
δρέα, και έλαβε τον αριθμό γενικού πρωτοκόλλου της I. 
Μητροπόλεως Αρκαλοχωρίου, Καστελλίου και Βιάννου. 

Η απόφαση αυτή με το συνημμένο καταστατικό να δη- 
μοσιευθεί στην Εφημερίδα της Κυβερνήσεως. 

Αρκαλοχώρι, 8 Νοεμβρίου 2002 
Ο Μητροπολίτης 

ΐ Ο Αρκαλοχωρίου, Καστελλίου και Βιάννου ΑΝΔΡΕΑΣ 

-♦- 

Απόφαση 3 (8) 

Συγκρότηση Τεχνικής Υπηρεσίας I. Μητροπόλεως Αρκα¬ 
λοχωρίου, Καστελλίου και Βιάννου. 

Ο ΜΗΤΡΟΠΟΛΙΤΗΣ 

ΑΡΚΑΛΟΧΩΡΙΟΥ, ΚΑΣΤΕΛΛΙΟΥ ΚΑΙ ΒΙΑΝΝΟΥ 
Έχοντας υπόψη: 

α) Τις διατάξεις του Ν. 4149/61 (ΦΕΚ τ.Α' 41 της 25/2 - 
16/1961) «Περί Καταστατικού Χάρτου της εν Κρήτη Ορ¬ 
θοδόξου Εκκλησίας» και ιδίως το άρθρο 54 περί εφαρμο¬ 
γής διατάξεων που ισχύουν στην Αυτοκέφαλο Εκκλησία 
της Ελλάδος και στην Εκκλησία της Κρήτης. 

β) Τις διατάξεις της υπ’ αριθμ. 55/1974 Κανονισμού «Πε¬ 
ρί μελέτης και εκτελέσεως απάντων των Εκκλησιαστικών 
έργων (ΦΕΚτ.Α'185της 27 Απριλ./Ι Ιουλ. 1974). 

γ) Τις λειτουργικές ανάγκες της Ιεράς Μητροπόλεως 
Αρκαλοχωρίου, Καστελλίου και Βιάννου για την εκπόνηση 
μελετών και για την εκτέλεση εκκλησιαστικών έργων. 

δ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζει: 

Συνίσταται στην Ιερά Μητρόπολη Αρκαλοχωρίου, Κα¬ 
στελλίου και Βιάννου Τεχνική Υπηρεσία, η οποία θα έχει 
τον δικό της κανονισμό λειτουργίας. 


Κανονισμός λειτουργίας «Τεχνικής Υπηρεσίας Ιεράς 
Μητροπόλεως Αρκαλοχωρίου, Καστελλίου και Βιάννου. 

Άρθρο 1 

Σύσταση 

Με τη 3/14.11.2002 απόφαση του Σεβασμιωτάτου Μη¬ 
τροπολίτη Αρκαλοχωρίου, Καστελλίου και Βιάννου Αν- 
δρέα Νανάκη, συνεστήθη Τεχνική Υπηρεσία στην Ιερά 
Μητρόπολη Αρκαλοχωρίου Καστελλίου και Βιάννου για 
τον προγραμματισμό, την παρακολούθηση και την εκτέ¬ 
λεση εκκλησιαστικών έργων της I. Μητροπόλεως, σύμ¬ 
φωνα με τις διατάξεις του υπ’ αριθμ. 55/1974 Κανονισμού 
«Περί μελέτης και εκτελέσεως απάντων των εκκλησιαστι¬ 
κών έργων». 

Άρθρο 2 

Σκοπός - Αρμοδιότητες 

Οι αρμοδιότητες της Τεχνική Υπηρεσίας είναι: 

1. Η σύνταξη προγράμματος για όλα τα εκτελούμενα 
και προς εκτέλεση Εκκλησιαστικά Έργα και η παρακο¬ 
λούθηση της εφαρμογής του προγράμματος αυτού στην 
περιφέρεια της Ιεράς Μητροπόλεως Αρκαλοχωρίου, Κα¬ 
στελλίου και Βιάννου. 


2. Ο έλεγχος των υποβαλλομένων προς έγκριση από 
τους ΠροέδρουςτωνΕκκλησιαστικώνΣυμβουλίωντων Ιε¬ 
ρών Ναών: 

α. Οικονομικών μελετών για την εκτέλεση τεχνικών έρ¬ 
γων 

β. Λογαριασμών, Συγκριτικών Πινάκων (Σ.Π.), Πρωτο¬ 
κόλλων Κανονισμού Τιμών Μονάδος νέων Εργασιών 
(Π.Κ.Τ.Μ.Ν.Ε.), Ενστάσεων, Αιτήσεων Θεραπείας. 

3. Η διενέργεια διαγωνισμών για την ανάθεση μελετών 
και την εκτέλεση των εκκλησιαστικών έργων. 

4. Η παρακολούθηση των εκτελουμένων Εκκλησιαστι¬ 
κών Έργων. 

5. Η συγκρότηση επιτροπών προσωρινής και οριστικής 
παραλαβής των αποπερατωθέντων έργων. 

6. Η σύνταξη εισηγήσεων προς το Μητροπολιτικό Συμ¬ 
βούλιο για όλα τα παραπάνω θέματα 

7. Η παροχή τεχνικής αρωγής προς τα Εκκλησιαστικά 
Συμβούλια των Ιερών Ναών και των Ιδρυμάτων που υπά¬ 
γονται στην Ιερά Μητρόπολη Αρκαλοχωρίου, Καστελλίου 
και Βιάννου. 

Άρθρο 3 
Οργάνωση 

1. Η Τεχνική Υπηρεσία αποτελεί ιδιαίτερο γραφείο της I. 
Μητροπόλεως, το οποίο διαρθρώνεται ως εξής: 

α. Από τον Προϊστάμενό του, Πολιτικό Μηχανικό ή Αρχι¬ 
τέκτονα μηχανικό, με αναγνωρισμένη εμπειρία, ο οποίος 
θα είναι και ο αρμόδιος εισηγητής προς το Μητροπολιτι- 
κό Συμβούλιο. 

β. Από ένα (1) διοικητικό υπάλληλο, χειριστή ηλεκτρονι¬ 
κού υπολογιστή (Η/Υ), για την γραμματειακή εξυπηρέτη¬ 
ση του γραφείου. 

2.0 προϊστάμενος της υπηρεσίας, σε περίπτωση απου¬ 
σίας ή κωλύματος του, ορίζειο ίδιοςτον αναπληρωτή του. 

3.Με την έναρξη λειτουργίας της Τεχνικής Υπηρεσίας, 
η πρόσληψη του προσωπικού, έμμισθου ή εθελοντικού, 
θα γίνει με σύμβαση εργασίας ορισμένου ή αορίστου χρό¬ 
νου ή με σύμβαση έργου. 

Άρθρο 4 

Τελικές Διατάξεις - Ισχύς 

1. Η ισχύς του παρόντος αρχίζει από την καταχώρησή 
του στην Εφημερίδα της Κυβερνήσεως και στο επίσημο 
Δελτίο της Εκκλησίας της Ελλάδος «ΕΚΚΛΗΣΙΑ». 

2. Το Καταστατικό αυτό μπορεί να τροποποιηθεί ή να συ¬ 
μπληρωθεί μετά από νέα απόφαση του Μητροπολίτη. Οιτρο- 
ποποιήσεις αυτές έχουν ισχύ μετά τη δημοσίευσή τους στην 
Εφημερίδα της Κυβερνήσεως καιστο περιοδικό «ΕΚΚΛΗΣΙΑ». 

3. Η υπηρεσία μπορεί να καταργηθεί κατόπιν αιτιολογη¬ 
μένης και δημοσιευμένης στην Εφημερίδα της Κυβερνή¬ 
σεως και στο περιοδικό «Εκκλησία» αποφάσεως του Μη¬ 
τροπολίτη. 

Η απόφαση αυτή με το συνημμένο Κανονισμό να δημο- 
σιευθεί στην Εφημερίδα της Κυβερνήσεως. 

Αρκαλοχώρι, 14 Νοεμβρίου 2002 
Ο Μητροπολίτης 

Τ Ο Αρκαλοχωρίου, Καστελλίου και Βιάννου ΑΝΔΡΕΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




